Ja, moja manželka, dcéra Tamara (7 mesiacov) a môj otec sme sa cítili počas našej Airbnb premiéry výborne. Komunikácia prebiehala od rezervácie plynule, s veľmi rýchlou a vecnou odozvou zo strany hostiteľa i po našom prílete do Bilbaa cez sociálnu sieť. Z letiska je to autom k bývaniu cca 20 minút a z neho na prekrásnu pláž cca 7-10 minút pešo. Pri bývaní nie je problém parkovať a bolo komfortné i pre nás 4, hoci sme sa nezdržovali veľmi vnútri (odporúčame všetkým ísť na pláž či najmä na výlet autom do úplne prekrásneho mesta San Sebastian- cca 110 km, no oplatí sa!).
María je veľmi vrúcny a srdečný hostiteľ, ktorý nám splnil všetky naše osobitné priania vrátane detskej postieľky či mixéra pre prípravu jedla pre naše dieťaťko. Osobne nás svojim autom idúc pred našim autom prvý večer dokonca navigovala k miestnemu supermarketu, neskôr odporučila kde a ako ísť vrátane tipu na výbornú miestnu reštauráciu.
Ak hľadáte ľudskosť a láskavosť, budete sa u Maríi cítiť vskutku vítaní...
María, ešte raz ďakujeme!